Ir-Regolament tal-Kummissjoni (KE) Nru 1608/2002
ta’ l-10 ta’ Settembru 2002
li jemenda r-Regolament (KE) Nru 1661/1999 rigward il-lista ta’ l-uffiċċji tad-dwana li jippermettu d-dikjarazzjoni tal-prodotti għaċ-ċirkolazzjoni ħielsa fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 737/90 tat-22 ta’ Marzu 1990 dwar il-kondizzjonijiet li jirregolaw l-importazzjonijiet ta’ prodotti agrikoli li joriġinaw f’pajjiżi terzi wara l-inċident ta’ l-istazzjon ta’ l-enerġija nukleari ta’ Chernobyl [1] kif emendat bir-Regolament (KE) Nru 616/2000 [2], u b’mod partikolari l-Artikolu 6 tiegħu,
Billi:
(1) Skond l-Artikolu 1(3)(b) tar-Regolment tal-Kummissjoni (KE) Nru 661/1999 tas-27 ta’ Lulju 1999 li jistabbilixxi regoli ddettaljati sabiex jiġi applikat ir-Regolament tal-Kunsill (KEE) Nru 737/90 dwar il-kondizzjonijiet li jirregolaw l-importazzjonijiet ta’ prodotti agrikoli li joriġinaw f’pajjiżi terzi wara l-inċident ta’ l-istazzjon ta’ l-enerġija nukleari ta’ Chernobyl [3], kif l-aħħar emendat bir-Regolament (KE) Nru 1621/2001 [4], il-prodotti elenkati fl-Anness I ma’ dan ir-Regolament jistgħu jiġu ddikjarati għaċ-ċirkolazzjoni ħielsa fl-Istati Membri tad-destinazzjoni f’numru ristrett ta’ uffiċċji tad-dwana. L-Anness III mar-Regolament (KE) Nru 1661/1999 fih il-lista ta’ dawn l-uffiċċji tad-dwana.
(2) Minħabba t-talba ta’ l-awtoritajiet kompetenti tal-Ġermanja, l-Isvezja u Franza, huwa approprjat li tiġi mmodifikata l-lista ta’ l-uffiċċji tad-dwana fit-territorju tagħhom.
(3) Ir-Regolament (KE) Nru 1661/92 għandu għalhekk jiġi emendat kif xieraq.
(4) Il-miżuri provduti f’dan ir-Regolament huma skond l-opinjoni tal-Kumitat stabbilit skond l-Artikolu 7 tar-Regolament (KEE) Nru 737/90,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1661/1999 huwa emendat kif ġej:
l-Anness III jiġi mibdul bl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Settembru 2002.